
545400 SIGHIŞOARA
Str. Muzeului nr.7, Tel/Fax 0265 - 771278

H O T Ă R Â R E A   NR. 15
din 29 ianuarie 2015

privind încetarea unui contract de concesiune
Consiliul Local al Municipiului Sighişoara, întrunit în şedinţă ordinară;                       
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 154/07.01.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile contractului de concesiune nr. 12/8524/05.06.2006, aşa cum a fost modificat şi completat prin actul adiţional nr. 1/27.11.2007, încheiat cu S.C. TELESON S.R.L., cu sediul social în comuna Albeşti, sat Albeşti, Calea Baraţilor, nr. 18, având ca obiect preluarea în concesiune a Bazei de Agrement Ştrandul Mare, situată în municipiul Sighişoara, str. Griviţei, în suprafaţă de 8722 mp., în conformitate cu obiectivele concedentului în vederea modernizării, amenajării şi utilării;

 Având în vedere că în derularea contractului de concesiune nr. 12/8524/05.06.2006, aşa cum a fost modificat şi completat prin actul adiţional nr. 1/27.11.2007, s-a constatat că S.C. TELESON S.R.L., în calitate de concesionar, nu a respectat toate clauzele şi obligaţiile contractuale, precum şi cele stabilite prin caietul de sarcini şi în conformitate cu oferta prezentată şi acceptată de concedent, documente parte integrantă din contractul de concesiune;

Având în vedere Procesele Verbale nr. 4/14028/25.06.2013, 5/16459/25.07.2013, 7/28.11.2013 şi 9/23418/30.10.2014 ale Comisiei de analiză a contractelor de concesiune ale căror clauze nu au fost respectate, constituită prin Hotărârea Consiliului Local nr. 47/30.08.2012, conform cărora urmare a analizei, în esenţă, comisia a constatat că, concesionarul S.C. TELESON S.R.L. nu a respectat toate clauzele şi obligaţiile contractuale, precum şi cele stabilite prin caietul de sarcini şi în conformitate cu oferta prezentată şi acceptată de concedent, documente parte integrantă din contractul de concesiune şi a hotărât iniţierea unui proiect de hotărâre către Consiliul local pentru rezilierea contractului de concesiune amintit;
Având în vedere prevederile art. 70 din Ordonanţa de Urgenţă nr. 54/2006 privind regimul contractelor de concesiune de bunuri proprietate publică, aprobată cu modificări prin Legea nr. 22/2007 care stipulează: ,,contractele de concesiune încheiate până la data intrării în vigoare a prezentei ordonanţe de urgenţă rămân supuse reglementărilor în vigoare la data încheierii lor”;

Având în vedere prevederile Legii nr. 219/1998 privind regimul concesiunilor, cu modificările ulterioare, precum şi ale Normelor metodologice - cadru de aplicare a Legii nr. 219/1998 privind regimul concesiunilor, aprobate prin Hotărârea Guvernului nr. 216/1999, normele legale în vigoare şi aplicabile la data încheierii contractului de concesiune nr. 12/8524/05.06.2006; 

Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere principiul prevăzut la art. 8 alin. 3 din Legea nr. 554/2004, legea contenciosului administrativ, cu modificările şi completările ulterioare, conform căruia în cazul contractelor administrative, principiul libertăţii contractuale este subordonat principiului priorităţii interesului public;

În temeiul prevederilor art. 18 lit. c) din  contractul de concesiune nr. 12/8524/05.06.2006, aşa cum a fost modificat şi completat prin actul adiţional nr. 1/27.11.2007, coroborate cu prevederile caietului de sarcini referitoare la încetarea concesiunii, încheiat cu S.C. TELESON S.R.L. se stipulează că, contractul de concesiune încetează în cazul nerespectării obligaţiilor contractuale de către concesionar, prin reziliere de drept, cu plata unei despăgubiri în sarcina concesionarului, coroborate cu prevederile caietului de sarcini referitoare la încetarea concesiunii, oferta concesionarului acceptată de concedent, precum şi cu cele ale normelor legale în vigoare la data încheierii contractului de concesiune;

Având în vedere Raportul de Specialitate al Direcţiei Administrarea Patrimoniului, înregistrat cu nr. 153/07.01.2015, prin care se propune rezilierea contractului de concesiune nr. 12/8524/05.06.2006, aşa cum a fost modificat şi completat prin actul adiţional nr. 1/27.11.2007, încheiat cu S.C. TELESON S.R.L., îndeplinidu-se prevederile legale în acest sens;
Având în vedere avizele favorabile ale comisiilor  buget, urbanism, comerţ;

Ţinând cont de amendamentul formulat în plenul şedinţei ordinare a Consiliului Local Sighişoara de către domnul consilier local Enescu Dan, în sensul ca, încetarea contractului de concesiune să se facă prin acordul părţilor, amendament însuşit şi votat de către membrii Consiliului Local Sighişoara, notificarea formulată de către S.C. Teleson S.R.L., depusă şi înregistrată la Municipiul Sighişoara cu nr. 2130/28.01.2015, precum şi precizările formulate în plenul şedinţei ordinare a consiliului de către reprezentantul concesionarului, în sensul că, este de acord cu încetarea contractului de concesiune prin acordul părţilor; 

În temeiul art. 36 (2) lit. „c”, (5) lit. „a” şi ,,b” şi (9), art . 45 (3), art. 115 (1) lit. ,,b” şi a art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R Ă Ş T E:
Art. 1.  Se aprobă încetarea prin acordul părţilor, cu data adoptării prezentei, a contractului de concesiune nr. 12/8524/05.06.2006, aşa cum a fost modificat şi completat prin actul adiţional nr. 1/27.11.2007, încheiat cu S.C TELESON S.R.L. cu sediul social în comuna Albeşti, sat Albeşti, Calea Baraţilor, nr. 18, având ca obiect preluarea în concesiune a Bazei de Agrement Ştrandul Mare, situată în municipiul Sighişoara, str. Griviţei, în suprafaţă de 8722 mp., în conformitate cu obiectivele concedentului în vederea modernizării, amenajării şi utilării. 

Art. 2. Consiliul Local al Municipiului Sighişoara, respectiv Municipiul Sighişoara, va proceda de îndată la notificarea concesionarului cu privire la încetarea prin acordul părţilor, cu data adoptării prezentei, a contractului de concesiune nr. 12/8524/05.06.2006, aşa cum a fost modificat şi completat prin actul adiţional nr. 1/27.11.2007, încheiat cu S.C. TELESON S.R.L. 
Art. 3. Se mandatează d-l Bândea Dan Eugen, Viceprimarul Municipiului Sighişoara, care potrivit dispoziţiilor legale exercită de drept atribuţiile primarului şi d-na Bizo Anca, Secretarul Municipiului Sighişoara să semneze notificarea către concesionar, din care să rezulte încetarea prin acordul părţilor, cu data adoptării prezentei, a contractului de concesiune nr. 12/8524/05.06.2006, aşa cum a fost modificat şi completat prin actul adiţional nr. 1/27.11.2007, încheiat cu S.C. TELESON S.R.L. 
Art. 4. O comisie constituită în baza dispoziţiei Instituţiei Primarului Municipiului Sighişoara va proceda la preluarea Bazei de Agrement Ştrandul Mare, ce a constituit obiectul contractului. Concesionarul, respectiv S.C. TELESON S.R.L., este obligat să predea concedentului în termen de 30 de zile de la încetarea contractului, bunurile concesionate cu toate investiţiile făcute, conform punctului 7.5.1 din caietul de sarcini, parte integrantă din contractul de concesiune.

Art. 5. Prezenta hotărâre se va comunica S.C. TELESON S.R.L., cu sediul social în comuna Albeşti, sat Albeşti, Calea Baraţilor, nr. 18.
Art. 6. În vederea producerii efectelor juridice a prevederilor prezentei hotărâri, faţă de părţile contractante, cei abilitaţi cu ducerea la îndeplinire a prevederilor acesteia, vor efectua demersurile necesare legale, administrative şi/sau judiciare, după caz, care se impun.

Art. 7. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, Secretarul Municipiului Sighişoara, Direcţia Administrarea Patrimoniului, Direcţia Economică şi Compartimentul Juridic din cadrul Municipiului Sighişoara.

Art. 8. Prin grija d- nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Viceprimar;

  1 ex. Secretar;
  1 ex. Direcţia economică;

  2 ex. Direcţia Administrarea Patrimoniului;
  1 ex. Compartimentul Juridic;
  1 ex. S.C. TELESON S.R.L.
10 ex. 

A.B./G.V.

